برزیل ده زینداندا اولان اسکی دولت باشقانی لویس ایناسیو لولا دا سیلوا پارتیسی طرفین‌دن اوکتوبر آییندا ائدیله‌جک دولت باشقانی سئچیمی اوچون نامیزد گؤستریلدی.
بی.بی.سی-نین خبرینه گؤره، ایشچی پارتیسی‌نین تخمینن 2 مین عضوونون قاتیلدیغی ساو پاولودا تشکیل ائدیلن کونگره ده لولا دا سیلوا اوکتوبر آیین‌داکی سئچیم‌لر اوچون پارتینین نامیزدی اولا‌راق آچیقلاندی.
لولا دا سیلوا، کونگره ده پارتی عضو‌لرینه اوخونان مساژیندا، برزیله دموکراسینین گئری گلمه‌سی لازیم اولدوغونو ایفاده ائده‌رک، برزیل خالقینا اولان اینانجینی قورودوغونو ایفاده ائتدی.
اسکی دولت باشقانی لولا دا سیلوا، برزیل فدرال عالی محکمه‌سی‌نین 12 ایل 1 آیلیق زیندام جزاسینی اوناماسیندان سونرا ساو پاولوداکی متال ایشچی‌لری سندیکا‌سی بیناسین‌دان 7 آوریلده چیخا‌راق اؤزونو گؤزله‌ین فدرال پولیس مسئولارینا تسلیم اولموشدو.
اسکی مالیه ناظیری آنتونیو پالوسی، پتروبراس دا ائدیلن یاسادیشیلیقلاری آراش‌دیران فدرال محکمه‌ده وئردیگی ایفاده‌ده، لولانین موختلیف تیجارت آنلاشما‌لاردا ایمتیاز تانینماسی قارشیلیغیندا پارتیسینه 96 میلیون دو‌لارلیق یاردیم موضوعسوندا اودبرچت ایله آنلاشما ائتدیغینی ادعا ائتمیشدی.
پالوسی نین ادعا‌لارینا گؤره، راضیلاشما، لولانین اینستیتوسو اوچون بیر بینا و تیجارت ایستیفاده مقصدلی بیر آپارتمان تیکیلمه‌سینی ده ایچه ریردی.
برزیل ده دولته عایید نفت شیرکتی پتروبراس دا سوی-ایستیفاده ائدیلدیگی سببیله باشلادیلان و "ماشین یوما عملیاتی" اولا‌راق آدلان‌دیریلان سوروشدورمانی ایجرا ائدن ساوجیلار، اودبرچت آدلی تیکینتی فیرماسی‌نین، 8 مناقصه قارشیلیغیندا لولایا روشوت وئردیگینی ایره‌لی سورموشدو.
مارس 2015-جی ایلده باشلادیلان سوروشدورمادا، آرا‌لاریندا شیرکتین اوست سویه ایدارچی‌لری، ایکی اسکی میللت وکی‌لی و مشهور ایش آدام‌لاری‌نین اولدوغو 100-دن چوخ آدام نظارته آلینمیشدی.
داعوادا، اسکی پتروبراس مودیری پاولو روبرتو کوستا 7.5 ایل زیندان جزاسینا چارپدیریلارکن، لولا دا مارس 2016دا سوروشدورمایا داخیل ائدیلمیشدی.
فدرال ساوجیلیق، لولانین، 14 سئپتامبر 2016دا پاسیو یاسا دیشی و چیرک‌لی پول‌لارین آکلاماکلا گوناهلاندیرمیش، 6 گون سونرا ادعانامه‌نین قبولویلا لولا شوبهه‌لی اولموشدو.
لولا، روشوت و پتروبراس دا OAS شیرکتینی قوللادیغی ادعا‌لارینی رد ائتمیش، وکیل‌لری ده شیکایت‌لری دستکله‌یه‌جک هئچ بیر دلیلین اولمادیغینی ساوونموشدو.
عالی محکمه‌سی، لولایا سوی-ایستیفاده و قارا پول آغلاما اتهامی فدرال محکمه‌ده داها اوّل وئریلن 9.5 ایل زیندان جزاسینی 12 ایله چیخارمیشدی.
